32002R1272
L 184/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1272/2002 НА КОМИСИЯТА
от 12 юли 2002 година
за изменение на кодовете и описанията на някои продукти, изброени в приложението към Регламент (ЕИО) № 827/68 на Съвета относно общата организация на пазарите на някои продукти, изброени в приложение II към Договора
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 234/79 на Съвета от 5 февруари 1979 г. относно процедурата за адаптиране на номенклатурата на Общата митническа тарифа, използвана за селскостопански продукти (1), последно изменен с Регламент (ЕО) № 3290/94 (2), и по-специално член 2, параграф 1 от него,
като има предвид, че:
(1)
Приложение I към Регламент (ЕИО) № 2658/87 на Съвета от 23 юли 1987 г. относно тарифната и статистическата номенклатура и относно Общата митническа тарифа (3), последно изменен с Регламент (ЕО) № 969/2002 на Комисията (4), съдържа актуално действащата Комбинирана номенклатура.
(2)
Някои от кодовете и описанията в приложението към Регламент (ЕИО) № 827/68 на Съвета (5), последно изменен с Регламент (ЕИО) № 195/96 на Съвета (6), вече не отговарят на включените в Комбинираната номенклатура. Приложението към Регламент (ЕИО) № 827/68 на Съвета следователно трябва да се измени. За по-добра четивност приложението към въпросния регламент трябва да се замени с ново актуализирано приложение.
(3)
Мерките, предвидени в настоящия регламент, са в съответствие със становището на всички заинтересовани управителни комитети,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕИО) № 827/68 на Съвета се заменя с приложението към настоящия регламент.
Член 2
Настоящият регламент влиза в сила на седмия ден от публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 юли 2002 година.